**Henri Coandă**

Născut la 7 iunie 1886, București, România – decedat la25 noiembrie 1972, București, România, a fost un fizician inventator, inginer și academician român, pionier al aviației, proiectant și designer de aeronave, a descoperit efectul Coandă sau devierea jeturilor de fluid în apropierea suprafețelor curbe.

În 1910, la doar 24 de ani, Henri Coandă a expus la cel de-al doilea Salon Internaţional Aeronautic din Paris un nou tip de aeroplan. Coandă a lansat pentru prima dată în lume denumirea de “turbopropulsor”. Acesta a fost primul motor cu reacţie, premergătorul avioanelor turboreactoare din zilele noastre, prin care Henri Coandă devine părintele aviaţiei cu reacţie.



**Petrache Poenaru**



Născut la 10 ianuarie 1799, Benești, județul Vâlcea decedat la 2 octombrie 1875, București, a fost un pedagog, inventator, inginer și matematician român, membru titular al Academiei Române.

În timpul studiilor brevetează primul toc rezervor din lume, mai întâi la Viena, apoi la Paris (brevet 3208, din 25 mai 1827), cu titlul Condeiul portăreț fără sfârșit, alimentându-se însuși cu cerneală (plume portable sans fin, qui s'alimente elle-même avec de l'encre). Invenția nu a fost, însă, produsă în serie, de aceea, titlul de inventator al stiloului este atribuit lui Lewis Edson Waterman.



**Eugen Pavel**



Născut în anul 1953, București doctor in fizică, cercetător, este fizician și inventator român, cel mai cunoscut publicului larg ca inventatorul Hyper CD-ROM-ului, care are capacitatea de stocare de peste 10.000 Gigabytes. A reușit să creeze tehnologia de fabricare a unei sticle speciale, fluorescente și fotosensibile, pentru care a primit, în 1991, Premiul Academiei Române. Aceasta stă la baza Hyper CD-ROM-ului.

Referitor la tehnologia Hyper CD-ROM, Dr. Eugen Pavel are 4 brevete de inventie, și anume, referitor la:

* Materiale fluorescente fotosensibile cu capacitate de memorare optica tridimensionala;
* Sistemul de scriere/citire adaptat la instalațiile existente (microscopul confocal);
* Tehnologia de memorare;
* Procedeul de multiplicare.

Hyper CD-ul rezistă la 1.200 de grade Celsius și are o durată de viață de 5.000 de ani. Sistemul optic a fost preluat de firma Sony și aplicat la sistemul numit „[Blu-Ray](https://ro.wikipedia.org/wiki/Blu-Ray" \o "Blu-Ray).”

